بعدما اعلن رمطان لعمامرة وزير خارجية الجزائر، عن قطع العلاقات الدبلوماسية مع المغرب، كان السؤال الاهم في عقول المغاربة في الجزائريين والجزائريين في المغرب، هو واش غاتوقف حركة الطيران بين البلدين. طبعا البعثات الدبلوماسية فكلا البلدين غادي توقف، وغاتسد السفارات والقنصليات، وهذا كايعني اوتوماتيكيا أن أي مواطن مغربي غايمشي للجزائر ومشى تلفلو الباسبور غايبقى حاصل تماك الى يوم ترجع العلاقات بين البلدين، ونفس الامر ينطبق على الجزائريين فالمغرب. ولكن لعمامرة ماعلنش على اغلاق الحدود الجوية بين البلدين، لانه مايمكنش يعلن على وضع التأشيرة حقاش هذا امر مستحيل حقاش منين غاياخذ المسافر التأشيرة، اللهم اذا دارو تأشيرة المطار وهذا امر مستبعد، حقاش يلا كانو كيفكرو فهاد الاتجاه فغيعطيو مهلة للمغاربة والجزائريين باش كل واحد يرجع لبلادو وغايسدو حركة الطيران. طبعا الجزائر مستبعد دير هاد الخطوة، حقاش العمال والحرفيين فالجزائر غالبيتهم مغاربة، سواء نجارة او كباصة او في اي مهمة يدوية، وفحال اغلاق الحدود او طرد المغاربة غاتوقع ازمة حقيقية فالعمالة عند الجيران، بينما حنا فالمغرب ماعندناش هاد المشكل. 
واش غاتوقف حركة الطيران بين المغرب والجزائر بعد قطع العلاقات؟